Notat

Til	                        	
Ordinære medlemmer:
Viserektor Inga Bostad
Fung. studiedekan Hallgeir Elstad, TF
Studiedekan Finn Arnesen, Jus
Studiedekan Per A. Brodal, Med.fak.
Studiedekan Tor Egil Førland, HF
Studiedekan Annik Myhre, MN
Studiedekan Morten Rykke, OD
Dekan Asbjørn Rødseth, SV
Studiedekan Doris Jorde, UV
Professor Kirsten Hofgaard Lycke, FUP
Senterleder Bente Herstad, SUM
Anders Kråkenes, Studentparlamentet
Marie Lund Alveberg, Studentparlamentet
Thomas André Syvertsen, Studentparlamentet

Varmedlemmer:
Førsteamanuensis Arne Skodvin (vara for Lycke)
Professor Harriet Bjerrum Nielsen (vara for Herstad)
Ola Buxrud (vara for Kråkenes)
Benjamin E. Jonsrud (vara for Alveberg)
Turid Astrid Reksten (vara for Syvertsen)
		
Fra: studiedirektør Monica Bakken, seniorkonsulent Finn Ragnar Berger, tlf. 22 85 62 05
Kopi: 
seksjonssjef Bente Ringlund, seksjonssjef Torbjørn Grønner, seksjonssjef Guri Vestad, fakultetenes studieadministrasjon

INNKALLING TIL MØTE I UNIVERSITETETS STUDIEKOMITE TORSDAG 26. OKTOBER 2006 KL 12.15 – 15.00 I KOLLEGIEROMMET, ADMINISTRASJONSBYGGET, 10. ET.

O.7-06 Orienteringssaker
A	Evaluering av kvalitetsreformen
J.nr.: 06/5627

Rektor fastsatte 25. september 2006 mandat for evaluering av Kvalitetsreformen. Det er nedsatt en arbeidsgruppe ledet av viserektor Inga Bostad som har ansvaret for gjennomføringen av evalueringen.  Gruppen har 13 medlemmer og sammensetningen framkommer av mandatet.  Med utgangspunkt i arbeidsgruppen er det etablert et arbeidsutvalg med 5-6 medlemmer som er gitt en viktig rolle i gjennomføringen av evalueringen, og som møtes om lag annenhver uke.

Ifølge mandatet må evalueringen være fullført innen 1. mars 2007.
	
B	Realfagssatsningen

Muntlig orientering
	
C	Referat fra LMU

Møte i LMU 5. oktober ble avlyst.

D.7-06 Diskusjonsssaker
A	Universell utforming ved UiO
J.nr.: 

Læringsmiljøet ved UiO skal ha universell utforming som norm.  Det er utarbeidet et forslag til handlingsplan for universell utforming for å nå dette målet.

I følge Universitets- og høyskolelovens § 4-3 (2 i) skal læringsmiljøet være utformet etter prinsippet om universell utforming. I UiOs strategiske plan for perioden 2005-2009 er det slått fast at arbeidet for et bedre læringsmiljø skal videreføres med universell utforming som norm.

Plan for arbeidet med å gjøre læringsmiljøet ved UiO universelt utformet er tidligere behandlet i Læringsmiljøutvalget (juni 2006) og lagt fram på Dekanmøte til orientering.
	
B	OPPTAKSRAMMER FOR STUDIEÅRET 2007/2008
J.nr.:

DOKUMENTER ETTERSENDES

Opptaksrammer for studieåret 2007/2008 skal fastsettes av universitetsstyret i november. Etter kuttet i studieplasser i 2005 forventet departementet en reduksjon i antall registrerte studenter på UiO. Antall studenter var imidlertid relativt stabilt fra 2004 til 2005. Dersom ikke antall registrerte studenter går ned, vil departementet vurdere kutt i opptaksrammene.

Fakultetene har i sine innspill til opptaksrammer signalisert enten en stabilitet i opptaksrammene eller en økning. Studieavdelingen har vært opptatt av at det settes opptaksrammer for alle studietilbudene (også mindre videreutdanningstilbud), slik at man ved eventuelle kutt også kan vurdere andre tilbud enn de ordinære programmene.

Arbeidet med ny finansieringsmodell går i retning av en større grad av sammenheng mellom studieplasser og penger, og målet er å utarbeide en modell som er tydeligere på konsekvensen av økninger og kutt i opptaksrammer/studieplasser.

For 2007 er det viktigste at studenttallet ikke øker, slik at ytterligere budsjettkutt fra KD unngås.

Studiekomiteen bes om å diskutere problemstillingene i saken, og gi en anbefaling til Universitetsstyret om hvilke opptaksrammer for 2007/2008 som er til UiOs beste.	

V.7-06 Vedtakssaker
A	Opprettelse av nytt studietilbud: 3-årig bachelorprogram i matematikk og økonomi
J.nr.: 06/6267
Et ÑÇ²©ÓéÀÖ¹ÙÍø_ÑÇ²©ptÊÖ»ú¿Í»§¶ËµÇÂ¼sutvalg med representanter fra Matematisk institutt (ved Det matematisk-naturvitenskapelige fakultet) og fra Økonomisk institutt (ved Det samfunnsvitenskapelige fakultet) har siden våren 2006 arbeidet med en gjennomgang av planer og vurdering av mulighet for igangsetting. Det 3-årige bachelorprogram som nå er utarbeidet er unikt i nasjonal sammenheng ved at det tilbyr full fordypning i både matematikk og økonomi. Programplanen for studiet er gjennomgått av dekanatet ved Det matematisk-naturvitenskapelige fakultet og av dekanen ved Det samfunnsvitenskapelige fakultet. I forbindelse med oppretting av studiet er det inngått en avtale mellom Det matematisk-naturvitenskapelige fakultet og Det samfunnsvitenskapelige fakultet vedrørende forpliktelser i studiet.
Studiet vil ha formell oppstart høsten 2007 med opptak av 30 studenter.
	
B	Opprettelse av studietilbud spansk årsenhet
J.nr.: 

DOKUMENTER ETTERSENDES
	
C	Nedlegging av bachelorprogram i natur og miljø
J.nr.: 06/5551

Bachelorprogrammet i natur og miljø (NAM) har hatt en sviktende rekruttering. Fakultetet varslet høsten 2005 at man høsten 2006 ville vurdere å legge ned programmet hvis dette ikke bedret seg. 

Rekrutteringen er fortsatt svak, og fakultetet nedsatte på dette grunnlag en komité for å vurdere programmets situasjon. Komitéen innstilte på å tilby programmet videre i en prøveperiode, men forutsatt at man bl.a. opprettet et tverrfaglig masterprogram som en påbygning på NAM. Særlig med bakgrunn i rekrutteringssituasjonen finner fakultetet det ikke aktuelt å opprette et slikt masterprogram nå.

Fakultetet har konkludert med å anbefale at NAM nedlegges.

Studenter som nå går på programmet skal få fullføre dette på ordinær måte, og tilbys masterstudier på lik linje med det som er gjeldende ordning i dag.
	
D	Studietilbud for studieåret 2007/2008
J.nr.: 05/8441

Universitetet i Oslo hadde til sammen 80 søknadsalternativ gjennom Samordna opptak for studieåret 2006/07. Frist for å melde inn søknadsalternativer for neste studieår er 1.  desember 2006. Grunnstudier som ikke er innmeldt til 1. desember vil ikke komme med i det trykte materialet fra Samordna opptak. Oversikt over hvor mange søkere som prioriterer studier ved UiO foreligger i mai 2007. 
Fakultetenes forslag til studietilbud vil medføre at UiO samlet sett vil ha følgende studietilbud i studieåret 2007/2008: 
- 12 års enheter 
- 49 søknads alternativer til bachelorprogrammer/-studieretninger 
- 17 søknads alternativer til femårige masterprogrammer/-studieretninger 
- 4 av masterprogrammene har studieretninger/ alt. studiestart som
   alternativer.
- 3 søknads alternativer til 6-årige profesjonsstudier (teologi og medisin) 

Eventuelt

20. oktober 2006

Monica Bakken
studiedirektør

										Finn Ragnar Berger
										seniorkonsulent